***ОТЧЕТ***

***за дейността на НЧ “Отец Паисий-1928“с.Гърчиново общ.Опака обл.Търговище за 2022г.***

 Народно читалище „ Отец Паисий -1928“ с.Гърчиново е с отворени врати за различни поколения ,социални групи и етнически общности, които желаят да се докоснат до новите достижения на културата.Тук е мястото ,където широк кръг деца и възрастни от дълги години изучават културно –историческото наследство на родния край.Целта и е да обогатява и развива културния живот , да разширява знанието на хората ,като ги приобщава към постиженията на ценностите на науката и изкуството ,да работи за спазване на традициите на селото.

 **Дейности:**

 **1.Библиотечна и информационна дейност**

 Библиотечната дейност е една от основните функции на читалището.Читалищната библиотека обслужва населението по местоживеене и главната и задача е работа с читателя, комплектоване и организация на библиотечния фонд, който да отговаря на нуждите на читателите. Библиотечният фонд наброява 10 337 библиотечни единици,има регистрирани 210 читатели . През годината за фонда на библиотеката са набавени 93 нови книги на стойност 1364,46лв, които са придобити от спечелен проект „Българските библиотеки- съвременни центрове за четене и информираност 2022” към МК .Книжният фонд е справочна литература ,речници ,енциклопедии и др.Той дава възможност на всеки читател да получи нужната информация ,да направи справка по интересуващите го въпроси ,да прочете интересна книга.Фондът е подреден по отдели.Редовно се води библиотечната документация .Всяка една прочетена книга остава траен спомен в съзнанието на хората, защото от книгите се учим на доброта ,човеколюбие и нравственост.

 **2.Любителско творчество**

Към читалището има постоянно действаща танцова група и индивидуални изпълнители на песни.

 **3.Организационна дейност**

 През отчетния период са проведени заседания на читалищното настоятелство за разглеждане на различни въпроси за развитие на читалищната дейност и вземане на решения.

 **4.Културно –масова дейност**

 Дейността на читалището през 2022г.бе концентрирана основно в рамките на дейностите ,планирани в културния календар на читалището.Празниците, които са празнувани от самодейците в читалището са:

 м.МАРТ – „8-ми” март – международният ден на жената.Отпразнувахме с песни ,танци ,хора и почерпка в читалището;

 м.Април – честване на „Великден „,който е най –големият християнски празник с конкурс за най-хубаво боядисано яйце и най-красива рисунка.

 м.Юни – „Ден на детето“- отпразнувахме заедно с децата ,с песни и стихове.Организирахме също така и изложба на детски рисунки .

 **5.Създаване ,съхраняване и обогатяване на музейни сбирки съгласно Закона за културното наследство.**

 В читалище „Отец Паисий-1928“ няма музейна сбирка. Подреден е етнографски кът с традиционни местни предмети,използвани в миналото ,плетива и носии ,които представят някогашния бит на местното население.Читалището ще продължи да полага усилия за издирване и обогатяване на този кът ,както и за образователни цели с подрастващите.

 **6.Социална дейност**

 - Доброволческа дейност –извършване на безплатни услуги в библиотеката-почистване и подреждане на библиотечните единици,подвързване на книги ,участие в капманиите на библиотеката и др.

 - Работата на самодейните състави също е плод на доброволчески труд.

 - Работа с хора с увреждания и осигуряване на достъп на тези хора до дейността на читалището.

 Приходите и разходите са както следва:

 Субсидията за 2022г. е 10 896 лв.

 1.Заплати и осигуровки - 9921.00

 2.Банкови такси - 449.00

 3.Други разходи - 526.00

 10 896.00

 Другите разходи това са:електрическа енергия, пощенски разходи , зареждане на принтер, командировки ,дърва ,електронен подпис и др.По отчета ясно се вижда, че субсидиите не стигат за заплата,осигуровка и издръжка банкова такса.Ние благодарение на собствените си приходи покриваме другите разходи.

 **7.Материално техническа база**

 По отношение на материално –техническа база,нейното обновяване и поддръжка е важно условие за развитието на читалищната дейност.Читалището се нуждае изцяло от ремонт.Най-важен и неотложен е ремонта на покрива на сградата,тъй като има сериозни течове при снеготопене и валежи.Проблемите относно състоянието на материалната база не са маловажни, ще се радваме, ако успеем да осъществим поне част от тях през настоящата година .Трудности има ,проблеми има ,но се надяваме с общи усилия да ги преодолеем.Читалището и тази година ще се постарае да запази жив пламъка на Българския дух ,традиция и култура!

Секретар :…………………………

/Ю.Зюлкярова/